Barcelona se scufundă în datorii. Clubul riscă falimentul.
Barcelona trebuie să strângă 190 de milioane de euro sau riscă falimentul. Barcelona a refuzat să îl vândă pe Messi în vară. La Barcelona, salariile consumă 81% din veniturile clubului.
O veste bună nu vine niciodată fără una proastă. După ce au scăpat de fostul preşedinte, Bartomeu, Barcelona riscă falimentul. Clubul catalan trebuie să reducă cu 190 de milioane de euro fondul de salarii până pe 5 noiembrie. Datoriile clubului au ajuns la aproape 500 de milioane de euro, iar venitul pe 2020 a scăzut cu 136 de milioane faţă de sezonul precedent."Pandemia a afectat Barcelona foarte tare. Clubul depinde de fanii care vin la meciuri sau care vizitează stadionul, iar acum acel venit a dispărut.", a declarat preşedintele interimar al clubului, Carles Tusquets.Situaţia nu e fără de scăpare. Barcelona poate să reducă salariile celor mai bine plătiţi jucători ai săi.Ter Stegen, de Jong şi Lenglet au acceptat deja reduceri salariale de 30%, iar Pique a fost de acord să îşi taie salariul în jumătate. Nu e, însă, suficient. Partea bună pentru Barcelona este că Messi şi colegii săi sunt mult mai înţelegători acum, după plecarea lui Bartomeu.